**Gazdasági, Műszaki, Jogi, Környezetvédelmi Bizottság Elnöke**

**ELŐTERJESZTÉS**

Kisbér Város Önkormányzat Képviselő-testülete

**2024. április 11-ei** ülésére

Tárgy: vízmérők szüneteltetése

**Tisztelt Képviselő-testület!**

Ahogyan azt már a korábbi üléseken hallhatták, a nem lakossági felhasználók víziközmű-szolgáltatási díjának megállapításáról szóló 25/2023. (XII. 13.) EM rendelet értelmében idén január 01-től az átfolyási átmérő méretéhez rendeltek új alapdíjakat, így megnövekedtek a közműves ivóvízellátás alapdíjai. A Kisbéri Városigazgatóság munkatársai megnézték a bekötéseket és összegyűjtötték azokat, melyek használaton kívül vannak. Ezeket a helyeket leegyeztettük az Északdunántúli Vízmű Zrt. munkatársával és ez alapján az alábbi táblázat állt össze:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Felhasználási hely neve** | **Felhasználási hely címe** | **NETTÓ Ivóvíz alapdíj 2023.12 hóban (Ft/hó)** | **NETTÓ Ivóvíz alapdíj 2024.01.01-től (Ft/hó)** | **NETTÓ Szennyvíz alapdíj 2024.01.01-től (Ft/hó)** | **Összesen nettó alapdíj 2024.01.01-től**  | **NETTÓ alapdíj áremelkedés %-a** | **Nettó alapdíj éves 2024** | **kért felhasználási infó** | **Megjegyzés** |
| Batthyány Kázmér kastély | Angol kert 6. | **7 130,00** | 49 768,00 | 98 306,00 | **148 074,00** | **2076,77%** | 1 628 814 Ft | nincs használatban | Magyar Állam hozzájárulásával szüntethető meg |
| Buszpályaudvar | Széchenyi u. 7. | **7 130,00** | 31 851,00 | 62 916,00 | **94 767,00** | **1329,13%** | 1 042 437 Ft | nincs használatban | megszüntethető |
| Vezeték főmérő | Batthyány puszta | **1 944,00** | 12 442,00 |   | **12 442,00** | **640,02%** | 136 862 Ft | nincs infó | Batthyány pusztán erről veszik a vizet |
| Szolgálati lakás | Hánta, Kossuth L. u. 38. | **216,00** | 841,00 |   | **841,00** | **389,35%** | 9 251 Ft | nincs használatban | megszüntethető |
| Kazánház | Desseő Gy. u.  | **7 130,00** | 31 851,00 | 62 916,00 | **94 767,00** | **1329,13%** | 1 042 437 Ft | nincs használatban | Magyar Állam hozzájárulásával szüntethető meg |
| Nővérszálló | Desseő Gy. u.  | **648,00** | 4 479,00 | 8 848,00 | **13 327,00** | **2056,64%** | 146 597 Ft | nincs használatban | ideiglenes szüneteltetés |
| Hegyi Club | Hánta, Dohány u. | **216,00** | 841,00 |   | **841,00** | **389,35%** | 9 251 Ft | nincs használatban | megszüntethető |
| Eslohe ház | Véncserdűlő 35. | **216,00** | 841,00 |   | **841,00** | **389,35%** | 9 251 Ft | ? | ideiglenes szüneteltetés |

Az ideiglenes szüneteltetés 1 évre kérhető és további 1 évvel hosszabbítható meg. Ez esetben a vízmű munkatársai kimennek, megnézik, hogy valóban szüneteltethető-e a mérő (ennek van egy kb. 20.000,- Ft-os költsége) és nyilatkozni kell, hogy nem használjuk a vizet. A kérelemhez továbbá csatolni kell egy tulajdoni lapot is. A szüneteltetés költsége az átmérő méretétől függ. Ez esetben a szolgáltatást, amint szükség lesz rá, minden további nélkül ismét igénybe lehet majd venni.

Megszűntetés esetén a gerincvezetéknél történik a leválasztás (ez járhat bontással) és ha újra szükség lenne a vízre, akkor azt terveztetni és engedélyeztetni kell ugyan úgy, mint egy új bekötés esetében.

Az önkormányzat csak a saját tulajdonában lévő ingatlanok esetében fog tudni eljárni, az idegen tulajdon esetén a tulajdonos hozzájárulása szükséges. Ez igaz a Batthyány kastélyra (ide tartozik a kazánház felhasználási hely is).

A bizottság határozatképtelen volt, de a megjelent tagot egyik helyen sem támogatták a mérő megszűntetését, első körben a szüneteltetést javasolják minden felhasználási hely tekintetében.

Kérem Tisztelt Képviselő-testületet, hogy a használaton kívüli ívóvízvételi helyeken a szolgáltatás ideiglenes szüneteltetését támogassa.

Kisbér, 2024. április 5.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

az alábbi ivóvízmérők esetében a szolgáltatás ideiglenes szüneteltetését rendeli el:

|  |  |
| --- | --- |
|  **Felhasználási hely neve** | **Felhasználási hely címe** |
| Batthyány Kázmér kastély | Angol kert 6. |
| Buszpályaudvar | Széchenyi u. 7. |
| Vezeték főmérő | Batthyány puszta |
| Szolgálati lakás | Hánta, Kossuth L. u. 38. |
| Kazánház | Desseő Gy. u.  |
| Nővérszálló | Desseő Gy. u.  |
| Hegyi Club | Hánta, Dohány u. |
| Eslohe ház | Véncserdűlő 35. |

felhatalmazza a város polgármesterét a nem önkormányzati tulajdonban lévő fogyasztási helyek esetében a tulajdonostól hozzájárulás bekérésére és a fenti fogyasztási helyeken az ideiglenes szüneteltetéshez kapcsolódó feladok ellátására.

**Határidő:** azonnal

**Felelős:** Sinkovicz Zoltán polgármester